สวัสดีค่ะ พอดีแฟนมีตุ่มใสๆขึ้นตรงปลายอวัยวะเพศชายค่ะ ไม่มีอาการเจ็บหรือคันใดๆ แต่มีไข้ปวดหัวมา2วันแล้ว ไม่ทราบว่าเกิดจากอะไรค่ะ ตอนนี้ให้เขากินยาAMOXIอยู่
สวัสดีค่ะ ตุ่มใสๆที่อวัยวะเพศชายอาจเกิดจาก1.เริมที่อวัยวะเพศ - เป็นไปได้มากที่สุดค่ะ อาจมีไข้ต่ำๆร่วมด้วยได้ จะไม่มีอาการคัน แต่อาจจะมีเจ็บแสบได้เมื่อตุ่มน้ำแตกออกมาค่ะ2.หูดเช่นหูดหงอนไก่หรือหูดข้าวสุก3.ผื่นแพ้จากการสัมผัส เช่นสบู่ น้ำหอมการดูแลตัวเองเบื้องต้น ไม่ไปแกะหรือทำให้ตุ่มน้ำแตก รับประทานยาลดไข้ ไม่เอายาอะไรไปทาที่ตุ่มตอนนี้เพราะยังไม่ทราบการวินิจฉัยที่แน่ชัดว่าเป็นอะไรแนะนำไปพบแพทย์เลยค่ะ ถ้ารู้สึกว่ามีไข้ด้วย เพราะอาจเป็นการติดเชื้อที่ต้องได้รับยาฆ่าเชื้อ ยา amoxi นี้จะครอบคลุมแค่เชื้อแบคทีเรีย และมักเป็นแบคทีเรียในลำคอไม่ใช่ที่อวัยวะเพศค่ะ ถ้ากินแล้วก็แนะนำให้กินต่อให้หมด แต่ควรไปพบแพทย์เพื่อให้แพทย์ตรวจร่างกาย อาจมีการส่งน้ำจากในตุ่มไปตรวจดูว่าอาจเป็นเชื้ออะไรค่ะ